
	      ÁFORM UM LAGASETNINGU
          – sbr. samþykkt ríkisstjórnar frá 10. mars 2017, 1.-4.  gr.

	Málsheiti og nr.
	 Frumvarp til laga um breytingu á lögum um loftslagsmál nr. 70/2012 (EES-innleiðing, viðskiptakerfi ESB með losunarheimildir)
	Ráðuneyti /verkefnisstjóri
	 Umhverfis-, orku- og loftslagsráðuneyti/Helga Jónsdóttir.
	Innleiðing EES-gerðar?
	☒ Já
☐ Nei

	Dags.
	 25. september 2023


	A. Úrlausnarefni

	Forsaga máls og tilefni Ísland er með sameiginlegt markmið um samdrátt í losun gróðurhúsalofttegunda til 2030 ásamt Evrópusambandinu (ESB) og Noregi. Í júní 2021 gaf ESB út að það ætlaði sér að ná hertu markmiði um 55% samdrátt í losun gróðurhúsalofttegunda fyrir 2030. Til þess að ná því markmiði hefur sambandið endurskoðað og uppfært löggjöf á sviði loftslags- og orkumála. Hluti endurskoðunarinnar varðar breytingar á tilskipun 2003/87/EB um viðskiptakerfi ESB með losunarheimildir (ETS-kerfið) en stefnt er að 62% samdrætti í losun frá þeirri starfsemi sem fellur undir kerfið. 
Það þarf að breyta þeim köflum laga um loftslagsmál sem fjalla um ETS-kerfið til að endurspegla breytingar á tilskipun 2003/87/EB.
Hvert er úrlausnarefnið? Innleiðing hluta gerða í „Fær í 55%“ löggjafarpakka ESB á sviði loftslagsmála vegna herts markmiðs ESB um samdrátt í losun gróðurhúsalofttegunda til 2030 sem Ísland og Noregur eru hluti af. Breyta þarf VI. kafla (Losun gróðurhúsalofttegunda frá staðbundinni starfsemi), V. kafla (losun gróðurhúsalofttegunda frá flugstarfsemi), V. kafla A (Vöktun koldíoxíðs frá sjóflutningum) laga um loftslagsmál til innleiðingar á tilskipunum ESB 2023/958 (Viðskiptakerfi ESB með losunarheimildir, flugstarfsemi), 2023/959 (Viðskiptakerfi ESB með losunarheimildir). Losun frá sjóflutningum fellur undir viðskiptakerfið í skrefum en frá og með árinu 2025 munu skipafyrirtæki þurfa að gera upp losun sína að hluta. Í tilskipun 2023/959 er í nýjum IVa kafla fjallað um nýtt viðskiptakerfi svokallað ETS2 kerfi sem mun ná utan um losun frá byggingum (húshitun), vegasamgöngum og smærri iðnaði. ETS2-kerfið verður rekið samhliða ETS-kerfinu en losun frá því mun áfram reiknast sem samfélagslosun sem fellur undir svokallaða beina ábyrgð ríkja. Viðræður eru yfirstandandi með Noregi við framkvæmdastjórn ESB um hvernig kafli IVa tilskipunar verður tekinn upp í EES-samninginn. 
Að hvaða marki duga gildandi lög og reglur ekki til? Breyta þarf lögum um loftslagsmál vegna breytinga sem voru gerðar á tilskipun 2003/87/EB um viðskiptakerfi ESB með losunarheimildir.   

	B. Markmið 

	Stefna hins opinbera á viðkomandi málefnasviði/málaflokki Ísland er með sameiginlegt markmið um samdrátt í losun gróðurhúsalofttegunda til 2030 með ESB og Noregi. Ríkisstjórn Íslands hefur enn fremur sett sér sjálfstætt markmið um 55% samdrátt í samfélagslosun á beinni ábyrgð stjórnvalda fyrir 2030 og markmið um kolefnishlutleysi 2040. Þau markmið sem að er stefnt í frumvarpi samræmast því vel stefnu ríkisstjórnarinnar í málaflokknum.
Markmið sem að er stefnt með lagasetningu í ljósi úrlausnarefnis og stefnu stjórnvalda
Stuðla að auknum samdrætti í losun gróðurhúsalofttegunda frá þeirri starfsemi sem fellur undir viðskiptakerfi ESB með losunarheimildir.

	C. Leiðir

	Ekkert aðhafst  - hvaða afleiðingar hefði það? Íslandi ber í fyrsta lagi að innleiða löggjöf sem hefur verið tekin upp í EES-samninginn. Það væri því brot á EES-samningi ef Ísland myndi ekki uppfæra lög til samræmis við endurskoðaða tilskipun. Í öðru lagi er mikilvægt að uppæra kafla V. um losun gróðurhúsalofttegunda frá flugstarfsemi þar sem sá kafli hefur staðið nær óbreyttur frá því að lögin voru sett 2012. Í gildi er bráðabirgðaákvæði V. við lög um loftslagsmál um takmörkun á gildissviði ETS-kerfisins í flugi. Það ákvæði rennur út um næstu áramót sem hefur það í för með sér að ef frumvarp hefur ekki verið samþykkt sem lög næstu áramót þá mun gildissvið ETS-kerfisins í flugi einnig ná yfir flug út af EES. Samkvæmt tilskipun 2023/958 verður gildissvið tilskipunarinnar takmarkað við flug innan EES út árið 2026. 
Það hefði einnig hafa alvarlegar afleiðingar fyrir þá aðila sem falla undir ETS-kerfið á Íslandi og munu falla undir það skv. uppfærðri tilskipun ef hertar reglur um samdrátt í losun innan ETS-kerfisins verða ekki innleiddar hér á landi ásamt því að skaða orðspor Íslands. Ísland á auk þess hagsmuna að gæta að halda áfram þátttöku í ETS-kerfinu en aðilar hér á landi geta t.d. sótt um styrki úr Nýsköpunarsjóði ESB.  
Önnur úrræði en lagasetning sem metin hafa verið Nauðsynlegt er að breyta löggjöf. Önnur úrræði en lagasetning koma því ekki til greina.
Mögulegar leiðir við lagasetningu

	D. Hvaða leið er áformuð og hvers vegna?

	Stutt lýsing á þeirri leið sem áformuð er og rökstuðningur fyrir henni Lagðar verða til breytingar á IV., V. og V. kafla A. til að endurspegla þær breytingar sem voru gerðar með tilskipunum 2023/958 og 2023/959.
Helstu fyrirhuguðu breytingar á gildandi lögum og reglum, hvort heldur bætt er við eða fellt brott. Breytingar verða gerðar á lögum um loftslagsmál, nr. 70/2012.

	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? Innleiðing á EES-löggjöf.
Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? Nei. 
Er önnur grundvallarlöggjöf sem taka þarf tillit til? Nei. 

	F. Samráð

	Hverjir eru helstu hagsmunaaðilar? Fyrirtæki í stóriðju, flugrekstraraðilar, skipafyrirtæki og dreifingaraðilar olíu.
Er skörun við stjórnarmálefni annarra ráðuneyta? Utanríkisráðuneyti, fjármálaráðuneyti og innviðaráðuneyti.
Samráð sem þegar hefur farið fram Það hafa verið haldnir samráðsfundir með flugrekstraraðilum, skipafyrirtækjum, Samtökum atvinnulífsins og Samál.
Fyrirhugað samráð Stefnt er að samráðsfundi með dreifingaraðilum olíu sem munu falla undir nýtt ETS2-kerfi auk þess sem stefnt er að frekara samráði með fyrirtækjum í stóriðju, flugrekstraraðilum og skipafyrirtækjum. 

	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal

	H. Næstu skref, innleiðing

	Hefur verið gerð verkefnisáætlun fyrir frumvarpssmíðina? Er í vinnslu.
Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar? Stefnt er að því að löggjöfin taki gildi um næstu áramót en þá taka tilskipanir 2023/958 og 2023/959 gildi en mikilvægt er að dagsetningar í tilskipunum endurspeglist í íslenskum lögum á sama tíma og í öðrum ríkjum á evrópska efnahagssvæðinu. Vöktun skv. reglum um losun frá sjóflutningum hefst 1. janúar 2024 en við uppgjör losunarheimilda 2025 verður byggt á losunargögnum frá árinu 2024.  
Hvaða forsendur þurfa að vera fyrir hendi til að lagasetning beri árangur? Tilskipanir ESB þurfa að hafa verið teknar upp í EES-samninginn svo löggjöfin hafi gildi fyrir EES/EFTA ríki. Umhverfisstofnun sem og Orkustofnun þurfa að vera undirbúnar undir ný og aukin verkefni.
Mælikvarðar á árangur og útkomu Samráði verði lokið við alla hlutaðeigandi aðila. Mikilvægt að frumvarp verði að lögum á tilsettum tíma til að tryggja að aðilar sem falla undir kerfið verði ekki fyrir neikvæðum áhrifum vegna tafa á innleiðingu og að hlutur Íslands hvað varðar hlutdeild í losunarheimildum til uppboðs skerðist ekki.
Hefur verið hugað að því að afla gagna til að meta árangur þegar þar að kemur? Já, mat verður unnið á mögulegum áhrifum þess ef frumvarp verður ekki orðið að lögum fyrir 1. janúar 2024.

	I. Annað

	 

	J. Fylgiskjöl

	Mat á áhrifum lagasetningar – Frummat, sbr. eyðublað
Önnur fylgiskjöl eftir atvikum

